ლუკას ვასკესი

ლუკას ვასკეს იგლესიასი (ესპ. Lucas Vázquez Iglesias; დ. 1 ივლისი, 1991, კურტისი, ესპანეთი) — ესპანელი ფეხბურთელი, მადრიდის „რეალისა“ და ესპანეთის ეროვნული ნაკრების შემტევი ნახევარმცველი. ლუკას ვასკესი დაიბადა 1991 წელს, კურტისში. თავდაპირველად, საფეხბურთო კარიერა ადგილობრივ გუნდში დაიწყო, 2000 წელს. იგი 2007 წელს ჩაირიცხა მადრიდის რეალის აკადემიაში, 16 წლის ასაკში. მისი დებიუტი „რეალის“ C გუნდში 2010-2011 წლების სეზონში შედგა. ლუკასმა ამ სეზონში 14 მატჩში 2 გოლის გატანა მოახერხა. ამის შემდეგ, ის რეალ მადრიდ კასტილიაში გადაიყვანეს, სადაც მისი დებიუტი 2012 წლის 17 აგვისტოს შედგა „ვილიარეალთან“ გამართულ მატჩში, ხოლო პირველი გოლი 15 ოქტომბერს, „ლას პალმასთან“ შეხვედრაში გაიტანა. საერთო ჯამში, ვასკესმა სამი სეზონი ითამაშა კასტილიის შემადგენლობაში და 92 მატჩში 15 გოლი გაიტანა. 2014 წლის 19 აგვისტოს ლუკას ვასკესი ერთწლიანი იჯარით წავიდა „ესპანიოლში“.. ლა ლიგაში მისი დებიუტი 30 აგვისტოს შედგა „სევილიის“ წინააღმდეგ. ამ მატჩში ლუკასი შეცვლაზე შემოვიდა. „ესპანიოლში“ საკუთარი სადებიუტო გოლი მან 5 ოქტომბერს „რეალ სოსიედადის“ წინააღმდეგ გამართულ შეხვედრაში გაიტანა. 2015 წლის 30 ივნისს ლუკას ვასკესი მადრიდის რეალში დაბრუნდა. მისი დებიუტი უკვე ძირითად გუნდში 12 სექტემბერს საკუთარი ყოფილი გუნდის, ესპანიოლის წინააღმდეგ შეხვედრაში შედგა, სადაც რეალმა 6-0 იმარჯვა. სადებიუტო გოლი ლუკასმა 30 დეკემბერს სანტიაგო ბერნაბეუზე რეალ სოსიედადის წინააღმდეგ გაიტანა, როცა ქარიმ ბენზემას ნაცვლად შეცვლაზე შემოვიდა. 2015-2016 წლების ჩემპიონთა ლიგის სეზონში ვასკესმა 7 შეხვედრა ჩაატარა, თუმცა გოლი არ გაუტანია. „ატლეტიკოსთან“ გამართულ ფინალურ მატჩში, იგი მეორე ტაიმში ჩაერთო, კვლავ ბენზემას ნაცვლად. მატჩში გამართულ პენალტების სერიაში ლუკასი პირველი იყო, რომელმაც პენალტი შეასრულა და გატანაც მოახერხა. ლუკასმა ძირითად შემადგენლობაში დაიწყო 2016 წლის უეფას სუპერთასის მატჩში სევილიას წინააღმდეგ. აღნიშნულ მატჩში სწორედ მან გაუკეთა საგოლე გადაცემა სერხიო რამოსს. სწორედ ამ გოლით მოახერხა რეალმა თამაშის დამატებით დროში გადაყვანა.. 26 ოქტომბერს ლუკას ვასკესმა რეალთან ახალი კონტრაქტი გააფორმა, 2021 წლამდე. ლუკას ვასკესს არ უთამაშია ესპანეთის არც ერთ ახალგაზრდულ ნაკრებში. 2016 წლის 17 მაისს, როცა ვისენტე დელ ბოსკემ დაასახელა ესპანეთის ნაკრების გაფართოებული შემადგენლობა ევრო 2016-სთვის, ლუკასს, ისევე როგორც საულ ნიგეზსა და სერხიო რიკოს, არც ერთი მატჩი არ ჰქონდა იქამდე ნაკრებში ჩატარებული. იგი საბოლოო 23 ფეხბურთელშიც მოხვდა. ლუკასის დებიუტი ეროვნული ნაკრების შემადგენლობაში შედგა საქართველოს ნაკრებთნ გამართულ ამხანაგურ მატჩში, რომელშიც ესპანეთი 0-1 დამარცხდა. ლუკასმა ერთადერთი შეხვედრა ჩაატარა ევრო 2016-ზე. იგი იტალიის ნაკრების წინააღმდეგ გამართულ შეხვედრაში 71 წუთზე ჩაერთო მატჩში, ალვარო მორატას ნაცვლად. რეალ მადრიდი: (12) ესპანეთის ლა ლიგა (2): 2016–17, 2019–20 ესპანეთის სუპერთასი (2): 2017, 2020 უეფა-ს ჩემპიონთა ლიგა (3): 2015–16, 2016–17, 2017–18 უეფა-ს სუპერთასი (2): 2016, 2017 ფიფა-ს მსოფლიო საკლუბო ჩემპიონატი (3): 2016, 2017, 2018 პროფილი რეალ მადრიდის ოფიციალურ საიტზე (ინგლისური) პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ Fourteen players score for Castilla. Real Madrid C.F (27 February 2012). ციტირების თარიღი: 24 May 2013. ↑ Acedo, Diego. (17 August 2012) Cavenaghi toma los mandos del 'Submarino' Spanish. Marca. ციტირების თარიღი: 24 May 2013. ↑ El 'loco' Castilla enajena a Las Palmas Spanish. Marca (15 October 2012). ციტირების თარიღი: 20 August 2014. ↑ Lucas Vázquez jugarà cedit a l'Espanyol Catalan. RCD Espanyol (19 August 2014). დაარქივებულია ორიგინალიდან — 20 აგვისტო 2014. ციტირების თარიღი: 20 August 2014. ↑ El Sevilla impone su oficio ante el Espanyol es. Marca (31 August 2014). ციტირების თარიღი: 3 June 2015. ↑ Official announcement: Lucas Vázquez. Real Madrid C.F (2 July 2015). ციტირების თარიღი: 2 July 2015. ↑ Un histórico Ronaldo lidera la goleada al Espanyol Spanish. La Liga (12 September 2015). ციტირების თარიღი: 12 September 2015. ↑ Real Madrid 3–1 Real Sociedad. BBC Sport (30 December 2015). ციტირების თარიღი: 30 December 2015. ↑ Spot-on Real Madrid defeat Atlético in final again. UEFA.com (28 May 2016). ციტირების თარიღი: 29 May 2016. ↑ Carvajal wonder goal wins Super Cup for Madrid. UEFA.com (9 August 2016). ციტირების თარიღი: 27 October 2016. ↑ Official announcement: Lucas Vázquez. Real Madrid C.F (26 October 2016). ციტირების თარიღი: 26 October 2016. ↑ „Euro 2016: Diego Costa, Juan Mata & Fernando Torres not in Spain squad“. BBC Sport. 17 May 2016. ციტირების თარიღი: 17 May 2016. ↑ „Isco y Saúl fuera de la lista de Del Bosque para la Eurocopa 2016“ [Isco and Saúl out of Del Bosque's list for 2016 European Championship] (Spanish). El País. 31 May 2016. ციტირების თარიღი: 3 June 2016. ↑ „Derrota preocupante de la Roja“ [Worrying defeat for the Roja] (Spanish). Mundo Deportivo. 7 June 2016. ციტირების თარიღი: 7 June 2016.